ЩэпхъаджащIэхэм йопсалъэ
 Урысей Федерацэм терроризм гупсысэм зэщIиIыгъэхэм щыпэщIэтынымкIэ 2019 - 2023 гъэхэм щрагъэкIуэкIыну Iуэхухэм хиубыдэу щытащ Хабзэм ебэкъуахэр щаIыгъ Урысей управленэм (УФСИН) Къэбэрдей-Балъкъэр Республикэм щиIэ и къудамэм и колоние №5-м щекIуэкIа зэIущIэр.
 Ингуш Республикэм терроризмэм пэщIэтынымкIэ и аппаратымрэ лъэпкъ IуэхухэмкIэ и министерствэмрэ, КъБР-м и министрым и аппаратымрэ Урысейм и УФСИН-м и Къэбэрдей-Балъкъэр къудамэмрэ я лIыкIуэхэр IущIащ икIи епсэлъылIащ терроризм, экстремизм щIэпхъаджагъэ зылэжьауэ колоние №5-м жэуап щызыхьхэм.
Щхьэхуэурэ зыхуэза дэтхэнэ зы цIыхуми зэхэщIыкIыгъуэу жраIащ, гурагъэIуащ апхуэдэ Iуэху ухэтыным кърикIуэнкIэ хъунухэр, тутнакъэщым къикIыжу гъащIэм хыхьэжа иужь абы хэзэгъэжынымкIэ лэжьыпхъэхэр, нэгъуэщIхэри.
Iуэхур нэхъыбэу зыхуэгъэзар терроризмэм ехьэлIа гупсысэхэр колонием щаIыгъхэм я деж нэхъ кIащхъэ щыщIынырщ, хуит къэхъуж цIыхухэр апхуэдэ къаугъэ иужькIэ хэмыхьэжынырщ.
Урысей УФСИН-м КъБР-м щиIэ и къудамэм и пресс-IуэхущIапIэ.
